b'\n_START_ARTICLE_\nTor Andr\xc3\xa9 Knudsen\n_START_SECTION_\nPlatearbeider\n_START_PARAGRAPH_\nDa Den Gode Firkant ble sl\xc3\xa5tt sammen med Knallsyndikatet, et UFFA-basert plateselskap fra Trondheim, til Progress Records hadde Knudsen ansvaret for distribusjonsdelen. I 1996 trakk han seg fra samarbeidet og \xc3\xa5pnet platebutikken Tiger i Oslo. Tiger ga ogs\xc3\xa5 ut Gluecifers f\xc3\xb8rste fullengder, men satset hovedsakelig p\xc3\xa5 platesalg og distribusjon, og utvidet etter hvert med en rekke ulike sjangere. Knudsen var butikkens leder helt frem til han d\xc3\xb8de. Tiger ble kj\xc3\xb8pt og drives videre til dags dato av Kristian Kallevik som jobbet p\xc3\xa5 Tiger p\xc3\xa5 den tiden. I 2008 startet Kallevik plateselskapet Fysisk Format som drives fra kjelleren p\xc3\xa5 Tiger.'